
26 DR.30.10.2013 

 

Puan Nurul Izzah Anwar [Lembah Pantai]: Terima kasih Yang Berhormat Parit 

Sulong, terima kasih Tuan Yang di-Pertua. Sebenarnya saya amat menyokong perhatian 
Yang Berhormat berikan dalam isu BR1M. Hanya saya hendak kembali pada isu pemberian 
food stamp. Termanya food stamp disebut di Amerika Syarikat dan banyak tempat. Di mana 
Kerajaan Malaysia sendiri telah melaksanakan pemberian wang bantuan menerusi MyKad 
dalam skim yang telah dibangunkan oleh kumpulan termasuklah MyKasih, Lembaga Zakat 
Selangor, Lembaga Zakat Johor dan juga program-program bawah PEMANDU untuk Orang 
Asli.   

Maksudnya mereka tidak memberikan wang ringgit tapi mereka berikan duit 
menerusi MyKad yang boleh diguna pakai oleh semua penerima dengan membeli barang-
barang keperluan di kedai-kedai runcit. Apakah pendapat Yang Berhormat sekiranya kita 
luaskan supaya kita boleh pantau dan kita tahu penggunaan dana menerusi wang-wang 
kerajaan atau wang negara sebenarnya untuk bahan-bahan atau barang-barang yang 
diperlukan oleh penerima. Terima kasih. 

Dato' Noraini binti Ahmad [Parit Sulong]: Jadi saya serahkan kepada 

kementerian untuk mengkaji cadangan yang dibuat oleh Yang Berhormat daripada Lembah 
Pantai tadi. Akan tetapi untuk makluman juga, saya rasa tahun lepas banyak juga yang 
telah diberikan oleh pihak kementerian terutamanya kita ada KAR1SMA iaitu satu program 
di mana mereka yang memerlukan menerima baucar-baucar yang kemudiannya ditukarkan 
di supermarket terpilih untuk membeli ataupun mendapatkan barang-barang yang mereka 
perlukan.   

Jadi Tuan Yang di-Pertua, saya ini orang yang menghormati masa.  [Ketawa]  Ini 
wanita. Jadinya saya tutup ataupun saya berhenti setakat ini dalam waktu yang sama saya 
menyokong bajet yang telah dibentangkan oleh Yang Amat Berhormat Perdana Menteri. 
Terima kasih banyak-banyak. 

 

12.03 tgh. 

Tuan Mohamed Azmin Ali [Gombak]: Terima kasih Tuan Yang di-Pertua.  

Sebelum saya memulakan perbahasan pada pagi ini saya juga ingin mengambil 
kesempatan untuk mengucapkan selamat pulang kepada Tuan Yang di-Pertua daripada 
menunaikan ibadat haji dan kami mendoakan bersama-sama semoga Tuan Yang di-Pertua 
dianugerahkan dengan haji yang mabrur insya-Allah. 

Puan Teresa Kok Suh Sim [Seputeh]: ...Lima minit tambah. 

Tuan Mohamed Azmin Ali [Gombak]: Saya ingin mengambil bahagian dalam 

perbahasan Bajet 2014 yang dibentangkan oleh Yang Amat Berhormat Perdana Menteri di 
peringkat dasar pada pagi ini dan lanjutan daripada teguran yang dibuat oleh Yang 
Berhormat Parit Sulong sebentar tadi bukan saya tidak bersedia tunggu sampai malam tapi 
sebenarnya Tuan Yang di-Pertua, saya telah mengutuskan sepucuk nota kepada Timbalan 
Yang di-Pertua dan memohon supaya ruang untuk saya berbahas pada hari semalam 
ditangguhkan ke hari ini.   

Ini kerana semalam saya didakwa di dalam mahkamah kerana Bersih 3.0 bersama 
Yang Berhormat Permatang Pauh. Saya bangga didakwa kerana bukan kerana mencuri 
atau rasuah tetapi mempertahankan hak rakyat Malaysia [Tepuk] Apa yang kita mahukan 
satu pilihan raya yang bersih dan adil. Saya diminta hadir ke mahkamah tapi hakim pula 
sakit ditangguhkan kepada bulan Januari Tuan Yang di-Pertua. 

Saya ingin memulakan dengan menyatakan bahawa Bajet 2014 ini sebenarnya 
bersifat ”Rich mans budget, poor to get poorest”, ataupun istilah yang biasa kita dengar 
yang kaya bertambah kaya, yang miskin papa kedana. Ini terbukti apabila kerajaan menarik 
balik subsidi gula untuk rakyat berjumlah RM551.25 juta dan subsidi minyak masak untuk 
rakyat bernilai RM505.4 juta. Yang pastinya akan terus membebankan rakyat. Maka saya 
menggesa supaya kerajaan segera... 

Tan Sri Datuk Seri Utama Shahrir bin Abdul Samad [Johor Bahru]: Boleh?  

Penerangan sedikit, penjelasan. 



Puan Nurul Izzah Anwar [Lembah Pantai]: Terima kasih Yang Berhormat Parit Sulong, terima kasih Tuan Yang di-Pertua. Sebenarnya saya amat menyokong perhatian Yang Berhormat berikan dalam isu BR1M. Hanya saya hendak kembali pada isu pemberian food stamp. Termanya food stamp disebut di Amerika Syarikat dan banyak tempat. Di mana Kerajaan Malaysia sendiri telah melaksanakan pemberian wang bantuan menerusi MyKad dalam skim yang telah dibangunkan oleh kumpulan termasuklah MyKasih, Lembaga Zakat Selangor, Lembaga Zakat Johor dan juga program-program bawah PEMANDU untuk Orang Asli. Maksudnya mereka tidak memberikan wang ringgit tapi mereka berikan duit menerusi MyKad yang boleh diguna pakai oleh semua penerima dengan membeli barang- barang keperluan di kedai-kedai runcit. Apakah pendapat Yang Berhormat sekiranya kita luaskan supaya kita boleh pantau dan kita tahu penggunaan dana menerusi wang-wang kerajaan atau wang negara sebenarnya untuk bahan-bahan atau barang-barang yang diperlukan oleh penerima. Terima kasih. Dato' Noraini binti Ahmad [Parit Sulong]: Jadi saya serahkan kepada kementerian untuk mengkaji cadangan yang dibuat oleh Yang Berhormat daripada Lembah Pantai tadi. Akan tetapi untuk makluman juga, saya rasa tahun lepas banyak juga yang telah diberikan oleh pihak kementerian terutamanya kita ada KAR1SMA iaitu satu program di mana mereka yang memerlukan menerima baucar-baucar yang kemudiannya ditukarkan di supermarket terpilih untuk membeli ataupun mendapatkan barang-barang yang mereka perlukan. Jadi Tuan Yang di-Pertua, saya ini orang yang menghormati masa. [Ketawa] Ini wanita. Jadinya saya tutup ataupun saya berhenti setakat ini dalam waktu yang sama saya menyokong bajet yang telah dibentangkan oleh Yang Amat Berhormat Perdana Menteri. Terima kasih banyak-banyak. 12.03 tgh. Tuan Mohamed Azmin Ali [Gombak]: Terima kasih Tuan Yang di-Pertua. Sebelum saya memulakan perbahasan pada pagi ini saya juga ingin mengambil kesempatan untuk mengucapkan selamat pulang kepada Tuan Yang di-Pertua daripada menunaikan ibadat haji dan kami mendoakan bersama-sama semoga Tuan Yang di-Pertua dianugerahkan dengan haji yang mabrur insya-Allah. Puan Teresa Kok Suh Sim [Seputeh]: ...Lima minit tambah. Tuan Mohamed Azmin Ali [Gombak]: Saya ingin mengambil bahagian dalam perbahasan Bajet 2014 yang dibentangkan oleh Yang Amat Berhormat Perdana Menteri di peringkat dasar pada pagi ini dan lanjutan daripada teguran yang dibuat oleh Yang Berhormat Parit Sulong sebentar tadi bukan saya tidak bersedia tunggu sampai malam tapi sebenarnya Tuan Yang di-Pertua, saya telah mengutuskan sepucuk nota kepada Timbalan Yang di-Pertua dan memohon supaya ruang untuk saya berbahas pada hari semalam ditangguhkan ke hari ini. Ini kerana semalam saya didakwa di dalam mahkamah kerana Bersih 3.0 bersama Yang Berhormat Permatang Pauh. Saya bangga didakwa kerana bukan kerana mencuri atau rasuah tetapi mempertahankan hak rakyat Malaysia [Tepuk] Apa yang kita mahukan satu pilihan raya yang bersih dan adil. Saya diminta hadir ke mahkamah tapi hakim pula sakit ditangguhkan kepada bulan Januari Tuan Yang di-Pertua. Saya ingin memulakan dengan menyatakan bahawa Bajet 2014 ini sebenarnya bersifat "Rich mans budget, poor to get poorest", ataupun istilah yang biasa kita dengar yang kaya bertambah kaya, yang miskin papa kedana. Ini terbukti apabila kerajaan menarik balik subsidi gula untuk rakyat berjumlah RM551.25 juta dan subsidi minyak masak untuk rakyat bernilai RM505.4 juta. Yang pastinya akan terus membebankan rakyat. Maka saya menggesa supaya kerajaan segera... Tan Sri Datuk Seri Utama Shahrir bin Abdul Samad [Johor Bahru]: Boleh? Penerangan sedikit, penjelasan.